Trinásta hra 05.11.2022

v minulých dieloch ste videli

Účastníci: Axe, Tanquol, Abram, Chili

Hra začínala zrýchleným hlásením plk. Mortessonovi z minulej misie, lebo plk. bol lenivý čítať celý report.

Po stole mu jazdí malý robotek, ktorého dostal na narodeniny a zo špakov skladá veľkú pyramídu. Tanquol ho pomenoval Sizyfos.

Morty si teda zavolal asistenta Ellie a spolu ukuli plán ktorým zabijú viac múch jednou ranou. Mort z našej jednotky spravil obyčajných kuriérov. Potreboval rozviesť nejaké balíky pre jeho známych. Ušetrí tak na poštovnom. Ku každému balíku ale pridal list, v ktorom vysvetľuje, čo od daného kontaktu potrebuje zistiť (od každého pýta rôzne časti informácií, všetko sa ale točí okolo R.F. a záhadného dreadnaughtu).

Ďalším benefitom je, že si precestujeme okolie, spoznáme svoj revír a hlavne sa osobne zoznámime s dôležitými osobnosťami v oblasti. Od teraz ich môžeme považovať za naše kontakty.

Než sme niekam vyrazili, je dôležité naplánovať trasu. Čas plánovania sme využili na solídny upgrade našej lode.Tanquol si uvedomil dátum a že na niektorých cieľových planétach sa v tejto dobe konajú dosť zaujímavé akcie, na ktorých by bolo super sa zúčastniť vo svojom osobnom voľne. Ak si správne naplánujeme trasu stihneme tých akcií aj viac.

Tu je podrobnejší rozpis lokácií, kontaktných osôb,  možných bonusových akcií a prípadných komplikácií:

**Perseove krídla** (zameranie obchodu: najlepšie kybernetické implantáty v oblasti)

Kontakt: Pho Rybka, šéf redakcie časopisu IT revue

\*za 2 dni od teraz sa konajú letecké dni Redbull WW2 airplane race / show

Počas čakania na pána Rybku si Tanquol stihol urobiť kamarátov z celej redakcie (COMP roll 39).

Balík bol odovzdaný, obsahoval starý pôvodný Comodore 64 z planéty Zem. Dosť slušná rarita.

Pri rozlúčke dostal Tanquol ponuku na freelancing ... môže písať články do vychyteného IT časopisu.

Ako bonus sme dostali pozvánku na letecké dni (Rybka mal voľné VIP vstupenky) a ako druhý bonus sme sa mohli aj aktívne zúčastniť leteckých pretekov.

Zúčastniť sa chceli iba Tanquol, Axe a Abram. Každý sme dostali jedno lietadlo z 2 svetovej vojny (na Zemi). Jednalo sa o presnú kópiu. Čiže žiadne bezpečnostné prvky, ani asistenčné systémy, žiadny kúsok modernej techniky.

Ako prvý štartoval Tanquol. Štart mal extrémne dobrý a vo vysokej rýchlosti. Prvú prekážku vybral v dobrej rýchlosti na výbornú, ale v druhej sa strašne zamotal. Inštruktor nám totiž na začiatku nevysvetlil pravidlá závodu. Nikomu nedocvaklo, že sa na podobnej súťaži zúčastňujeme po prvý raz.

Tanquol bol teda diskvalifikovaný a išiel na pristátie. Na prvý pokus si naletel vo vysokej rýchlosti, ale stihol si to včas uvedomiť, pridať plyn a pristátie zopakovať.

Ako druhý išiel Axe. Poučený z neúspechov Tanquola na to išiel viacej opatrne, ale v druhej zákrute štrajchol krídlom do stĺpa a poškodil si lietadlo. V tretej zákrute nezvládol riadenie a havaroval. Na šťastie stihol vyskočiť a na old-school padáku pristál na zemi.

Posledný išiel Abram. Už vedel čo a ako a mal dosť veľké šťastie. Všetky zákruty krásne vybral aj keď teda nie práve v závodnom tempe.

V druhom kole sa zistilo, že nemajú dosť pilotov, pretože v prvom kole ich okrem Axeho havarovalo ďaľších 8 a štyria ďalší boli diskvalifikovaný.

Takže piloti, ktorí pristáli konvenčným spôsobom sa mohli zúčastniť druhého kola.

Toto kolo Tanquol preletel pomerne dobre, aj keď nie práve rýchlo.

Abram mal opäť veľké šťastie a okruh preletel bez zádrhelov a v slušnej rýchlosti.

Ostatní piloti neboli veľmi rýchli, alebo museli niekoľkokrát opakovať niektoré úseky, ale nikto už nehavaroval.

Po konečnom zúčtovaní bodov vyhral preteky Abram (bonusový feat Sky Jockey + 5k kreditov), na druhom mieste bol RychlíkX a na krásnom treťom mieste sa umiestnil Tanquol (2k kreditov).

**Saruki Septima**                (zameranie obchodu: štandard + rasovo neutrálne + aliančne špecialistky)

Kontakt: Adm. Stephen

\*za 3 dni od teraz koná turnaj CounterStrike

Žiaľ, turnaj sme nestihli. Prileteli sme deň po. Predanie balíku samotného bolo bez väčších problémov, Axe si robil neprístojné žarty z jednorukého admirála (rasa Shirren - 4 ruký hmyz). Tanquol si tiež trošku rýpol, ale aspoň nie nahlas. Stehen pripravoval práve grill párty, takže sme zlupli pár pív a nejaké mäsko a rozlúčili sa, aby sme sa nemiešali medzi pozvaných hostí, ktorí sa každú chvíľu mali začať schádzať.

**Verbena**                            (zameranie obchodu: verbena-magia)

Balík dať mníchom rádu zajtrajška.

\*Za 7 dní sa tu koná lunárny festival, o ktorom kolujú reči, že čistí dušu a odstraňuje kliatby. Niektorí členovia tímu (Chili a Axe) majú nepríjemné kliatby a tento festival určite stojí a pokus.

Po príchode do mesta/dediny ... oblasti, kde sa má nachádzať chrám sme našli davy rôznych rás, každý mal plné ehm, končatiny práce a nikto sa s nami nechcel baviť. Až na jedného trhana, ktorého oslovil Chili. Bafkal z dýmky niečo, čo pripomínalo mix tabaku a marihuany a bol v silnom kontraste so zvyškom osadenstva, ktorí sa stále niekam náhlili a väčšina z nich bola oblečená vo veľmi drahých odevoch.

Tak ten trhan povedal pár náboženských nezmyslov a potom, že si treba pomáhať. Tam tá tlupa skittermanderov má za úlohu dostať do chrámu hentamtú horu bední. Svaly týchto dvoch hromotlukov (Axe a Chili) im určite padnú vhod. Ak im pomôžete, nemusíte nič hľadať, dovedú vás priamo do chrámu.

No, pomohli sme im, ale s pomocou Tanquolovho kúzla hover disk. A išlo to aj bez námahy. *(Aj ked mu asi skorej išlo aby tym drobcom pomohol inak rasisiticky Vesk.DM)*

Balík sme odovzdali mníchovi, ktorý práve vylieval nočníky. Na otázku ohľadom festivalu odpovedal, hodinku tu počkajte, príde plánovačka osláv(*Predstavená chrámu.DM*), tá vám povie viac.

Vydržať tú hodinku nebol až taký problém, Tanquol levitoval na svojich magitech implantátoch 3 metre nad nádvorím, ďaleko mimo dosah uslintaných, všetko okusujúcich, všetko osahávajúcich otravných mláďat (detí?) chovaných v chráme. Abram sa s nimi dokonca hral, Chili sa snažil meditovať, aby nepustil supernovu a ťažko povedať, kade sa poflakoval Axe.

Pani organizátorka nám povedala, citujem: Ubytujte sa v hoteli Magral a na raňajky si dajte vajíčka na mäkko. On sa vám ozve.

Tým On mala na mysli náš (budúci?) kontakt. Síce sa nepredstavil, ale dal nám kontaktné údaje. Ak budeme niečo potrebovať, rád nám pomôže, keď bude môcť. *(A ak zisti niečo o v dopise spominanej kauze, osloví vás.DM)*

Pri vychádzaní von na nás narazil malý skittermander, akýsi vystrašený a roztekaný. Bľabotal niečo o veľkom nebezpečenstve a množstve hrôzostrašných tvorov. A že ho máme nasledovať.

No, prečo nie? Uvidíme čo chce. Zaviedol nás do pustiny mimo osady ku starej kaplnke. Smrdelo to prepadnutím. No boli sme zvedaví. Za budovou boli drevené vráta do podzemného sklepenia. Náš sprievodca ich otvoril, povedal: „Tam dole. Pomoc. Prosím.“ A zmizol preč.

Svetlica odhalila kruhovú miestnosť asi 20 m v priemere. Prístupový tunel z povrchu mal priemer asi 2m a bol hlboký dobrých 10 m. Kúzlo detect magic ukázalo veľkú magickú kupolu, ktorej jediným účelom bolo zabrániť magickému *pôsobeniu* dnu aj von.

Veď čo by sa mohlo pokaziť. Zostúpili sme dole a Tanquol s mage hand otvoril záhadné dvere.

Z nich sa vyvalila hmla a celá družina sa ocitla v nejakej kapesnej dimenzii o veľkosti zhruba pôvodnej miestnosti. Zdroj svetla tu nebol, ale svetlo bolo také všadeprítomné. Akoby vznikalo všade naraz. A zanikalo na hrane miestnosti.

Približne uprostred stála humanoidná postava s bielymi krídlami typu holubica. Na pozdrav „Ahoj“ postava reagovala prudkým otočením. Prudké otočenie nebolo typu ľaknutie, ale typu AHA! V tvári sme videli výraz, aký sa bežne vyskytuje v bielych polstrovaných miestnostiach na tvárach ľudí oblečených v bielych zvieracích kazajkách. So slovami: „Tu sú moji trýznitelia!“ na nás postava zaútočila plamenným mečom a útočnou puškou FN FAL.

Prvých niekoľko útokov sme neodpovedali protiútokom, ale snahou o dohovor, Tanquol skúsil aj hack wetware. Bytosť nás považovala za špinavé krysy, ktoré všetko žerú a osierajú, osahávajú a pomočujú. Tanquol by sa cítil urazený, ale bytosť za také ohavné tvory považovala všetkých členov družiny. Jašterku aj ľudí. Každopádne domluva nebola možná, tak sme odpovedali protiútokom. Chili zasadil posledný úder (možno smrteľný?). Bytosť sa rozplynula a spolu s ňou aj ilúzia prázdneho priestoru. Objavili sa skittermanderi, ktorí naháňali a zabíjali tučné, špinavé a vypelichané krysy. Pomohli sme im. Tým im myslím skittermanderov.

Po chvíli nás našiel ten, ktorý nás sem zavolal a veľmi nám ďakoval. Akurát sa ešte stihol posťažovať že aj ich anjelská ochrankyňa sa kamsi stratila. Asi si potrebovala trošku oddýchnuť a o chvíľu sa vráti. Daroval nám celý zvyšok jeho majetku. Plesnivý papierový sáčok s jablkom a paštekovým chlebom. Tanquol mu aj chcel dať nejaké jedlo na výmenu, ale už nemal komu. Ako sa objavil, tak aj zmizol.

Nikto nič nehovoril, iba sme sa potichu vytratili na festival.

Tanquolova teória je, že ochrankyňa bola už veľmi dlho na špirálovej ceste do šialenstva z ktorého nie je návratu a v poslednom záblesku jasnejšieho uvažovania sa sama uväznila v kapesnej dimenzii, aby neublížila svojím chránencom. Už jej asi aj tak nebolo pomoci a zabitím sme jej zrejme iba spravili poslednú službu.

Na námestie sme to stihli tak akurát, aby sme videli ako na balkón/pódium vystupuje ten otrhaný žobrák, ktorý nás požiadal o pomoc pre skittermanderov so sťahovaním dební.

Predniesol zopár náboženských blábolov, potom rozpažil ruky a všetkým požehnal. Tanquol z neho cítil prúd nie príliš silnej mágie, ale zase pomerne komplikovanej, ktorá napomohla vnútornej energii každého prítomného tvora naštartovať očistné procesy.

Chili a Axe sa konečne zbavili svojej kliatby.

Na zvyšných cieľových planétach ani v ich blízkom okolí nie sú žiadne významné udalosti; aspoň teda v dohľadnej dobe nie, takže pred doručením ďalšieho balíka si robíme malú súkromnú odbočku na XW-3.

**XW-3**                - závody lodí podsvetelnou rýchlosťou v slnečnej sústave

za 11 dní od štartu misie; 4 dni od poslednej zastávky. Nedá sa nestihnúť. Odhadovaný čas skoku warpom 1 až maximálne 4 dni (1d4).

Nestihli sme to. Nastavili sme kurz a skočili. Ale stalo sa niečo nemožné. Zostali sme stáť vo warpe. Neďaleko od nás bol vrak inej lode. Z nej sa odlepila postava. Vyzerala ako človek. Mal rozbitý priezor v prilbe a vyzeral v dosť pokročilom štádiu rozkladu.

O chvíľu sa ozvalo TUC. A potom kroky po vonkajšom plášti lode; klop, klop, klop, klop, klop. Škrípanie trhaného kovu. Vytrhnuté hangárové vráta sa voľne vznášajú v priestore vedľa lode.

O chvíľu bolo znovu počuť praskanie pancierových dverí. Tie ďalšie už Tanquol otvoril. Nemá zmysel si nechať vytrhať všetky.

Mŕtvola neomylne smerovala na mostík. Akonáhle sa dostala dostatočne blízko, zaútočila. Bez varovania, bez zvuku. Vo vákuu to asi ani inak nejde...

Na šťastie nebola príliš odolná. Axe s Abramom ju za chvíľu skoro rozobrali. Problém nastal, keď im chcel pomôcť Tanquol s Chilim. Z každého kúzla čerpala energiu, dúhovo sa zaligotala a jej schopnosti prudko rástli.

Axemu s podaril obzvlášť drtivý útok priamo do hlavy, ale s mr´tvolou to iba trošku myklo. Drtivého zásahu si ani nevšimla. (d20=20 ... krit + bonusy neprekonali KAC => krit sa mení na obyčajný hit).

Keď si Tanquol uvedomil, aký prúser spravil tým, že dúhovú bytosť ovládajúcu mŕtvolu nakŕmil mágiou, musel sa uchýliť k zúfalému riešeniu a začal ju postupne páliť starým dobrým laserom na technologickej báze. Voči tomu už nebola tak odolná ako proti obyčajným guľkám a sekerám...

Navyše sa Axemu podaril ešte jeden kritický útok, dúhová bytosť sa rozplynula a teraz už neškodná mŕtvola voľne poletovala po miestnosti.

Tanquol zatiaľ opravil dvere aj vráta, kým bežala diagnostika systémov a skeny okolia. Všetko bolo OK. Až na to, že sme stáli. Po pár dňoch bezmocného čakania sme sa vynorili z warpu na cieľových koordinátoch. Divné. Veľmi.

Na závody sme teda meškali 3 dni. Nezostalo nám nič iné, iba sa vydať na ďalšiu adresu v zozname.

**Osiris 2**                (zameranie obchodu: underground / nelegálne aktivity)

Bar Tajfún

Majiteľ klubu dostal v balíku malú mačičku z ružového porcelánu. Tá ho celkom potešila. Akoby sa mu vynorila z pamäte nejaká stará veselá, dávno zabudnutá spomienka.

Ku kauze Mr. X. nám bol ihneď schopý povedať, že tu bola jedna obzvlášť veľká loď, samozrejme so zamaskovanými signatúrmi (čo v tejto lokalite nie je práve výnimočné), ale zháňala a verbovala veľké množstvo žoldákov. A hlavný verbovač bol práve Mr. X. Najal tu kapitáňa Danka ako kapitána bližšie nešpecifikovanej lode.

Okrem toho sa tu verboval väčší počet skúsených pilotov, niekoľko z nich sú skutočné esá. Nováčikov nebrali.

Na záver sme dostali ešte jedno varovanie, aby sme tu *počas výkonu profesie* nerobili velké problémy, inak sa dostaneme do problémov my. Tón hlasu bol síce sladký, ale pod povrchom bola ostrá vyhrážka.

No, možno by sme si tu na to mali niekedy poriadne posvietiť, aby sa nám tu nevyliahol nový D. Percival. Majiteľ Tajfúnu akosi stráca kontakt s realitou a začína si myslieť, že všetko mu prejde...

Príprava na ďalší skok.

**Jao-Chi 8**             (biotechnológie, rastlinné space ships a pod.)

Treba odovzdať balíček kvetinárke Sol Rose.

Po predaní balíku nás Sol Rose poprosila o drobnú službičku; potrebuje nazbierať 7 kvetov istej rastliny. Dostali sme podrobný popis čo presne hľadať a približnú oblasť kde. Mala by rásť popri väčších vodných plochách v blízkosti červeného divokého machu.

Jedná sa o relatívne vzácnu rastlinu, ktorá obvykle nerastie v trsoch. Ale nie tak vzácnu, aby sa nedala nájsť. Trochu komplikácie je, že celá planéta je bažinatá a plná mäsožravých rastlín.

No, dostali sme vznášadlo a vyrazili na cestu. Netrvalo dlho a boli sme u jazera. Na brehu sme hneď našli 2 kvietky. Popoleteli sme o kus ďalej a ďalší, pre ktorý sa vydal Tanquol. Na Tanquola dostala chuť mäsožravá rastlina, asi 7 metrov vysoká. Na šťastie všetci zostali vo vznášadle a Tanquol tam bol sám. Tak sa teleportoval preč a dobehol k vznášadlu. Čas posunúť sa o kus ďalej. Tu si však všimol, že na „hlave“ enta je trs, z ktorého trčia hneď 4 hľadané kvety. Axe sa yaradoval, že je to dôvod pre zabitie. Jeho nadšenie schladil Tanquol kúzlom mage hand, ktoré utrhlo posledné potrebné kvietky. Nie je dôvod tu otáľať dlhšie a mali by sme vyraziť späť. Ale nad nami a burinou sa objavilo vznášadlo EKO hliadky a do megafónu kričali niečo v zmysle; „Zmiznite! Tu nemáte čo robiť!“

Vraveli sme si, no šak okej, veď už ideme...

V tom z enta vyšľahol silný prúd svetla, ktorý oslepil pilota EKO hliadky a zrútili sa na zem. Buriňák sa ich vybral zrecyklovať na hnojivo. Chili a Axe ich tam chceli nechať, Tanquol a Abram sa ich rozhodli zachrániť. Pokiaľ možno bez prílišných škôd na lokálnom biome.

Rýchlosť bola kľúčová, preto Axe uvolnil miesto pilota Abramovi, ktorý tvrdil, že zo vznášadla dokáže vyžmýkať maximum. Malo to háčik. Nepodarilo sa mu naštartovať. Na druhý pokus bol zas príliš horlivý a chcíplo mu to. To už Chili stratil trpezlivosť a rozbehol sa k stroskotancom peši.

Tanquol aspoň spomalil rastlinu magickou pasťou a silno zvažoval fireball. Nakoniec sa rozhodol pre zemetrasenie, ktoré vníma iba určený cieľ. Cieľom bolo „oslepiť“ buriňákove vnímanie okolia vibráciami. To sa podarilo na výbornú. Na nešťastie, buriňák bol odhodlaný a mal v zálohe termovíziu a telepatiu. Pokračoval k EKO hliadke.

Abramovi sa konečne podarilo odštartovať a plnou rýchlosťou sa vydal priamo k havarovanému vznášadlu. Tanquol pod ním vytvoril levitujúce silové pole, preskočil naň a dal mu príkaz vzdialiť sa od nebezpečnej kvetiny. To spôsobilo zmenu záujmu rastliny a Chiliho, ktorý práve dorazil uväznila v tráviacom vaku. Chápadlami vyštartovala po zvyšných členoch posádky, ktorá sa stále nachádzala vo vznášadle. To dostalo plný zásah a teraz už druhý vrak spadol na zem. Abram a Axe stihli uskočiť.

Chili poleptaný od kyseliny a obúchaný od výrastkov vo vaku stratil zábrany a odpálil supernovu. To ho oslobodilo a kvetina ošľahnutá plameňami konečne stratila záujem a dala sa na ústup.

Tanquol potom opravil obe vznášadlá, kvôli šetreniu času si dosť výrazne pomáhal mágiou a vydali sme sa späť za Rose. Na žiadosť zachránenej EKO hliadky nám vyzdobila interiér našej lodi zeleňou. (minihydroponika z pozemských rúží v spoločenskej miestnosti.DM)

**Nový Mars**                        (zameranie obchodu: medicína, chémia)

Paul Ester v meste Aries

Balík odovzdaný, žiadne incidenty. Tanquol dostal darček, healing serum obohatené o veľmi špeciálnych nano-botov. Na čo presne to slúži vie len Paul a Tanquol.

kalahan (enemák)

**Ph’reeni‘s landing**                (zameranie obchodu: spaceship technologie)

Kontakt: správkyňa dokov Taromotr Rey

Balík odovzdaný, žiadne incidenty.

Záver:

Team získal prístup do pomerne rozsiahlej siete informátorov a inak dôležitých osobností.

Konkrétne k téme Mr. X. nezískali mnoho informácií ihneď, ale dostali pár sľubov, že skúsia zistiť a dajú vedieť.

Vyhliadkový let po revíre nám trval 24 dní.

v ďalšej časti